Diari Oficial de la Generalitat Valenciana


Sumari del DOGV 3269, del 22-06-1998 (1998/5211)

DECRET 79/1998, de 4 de juny, del Govern Valencià, pel qual s'autoritza la ampliació d'ensenyaments en la Universitat Politècnica de València.
----------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/06/04/79/dof/vci/html**

### Dades del document

Número de DOGV
:   3269

Data del DOGV
:   22-06-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/5211


Data del document
:   04-06-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 79/1998, de 4 de juny, del Govern Valencià, pel qual s'autoritza la ampliació d'ensenyaments en la Universitat Politècnica de València. [1998/C5211]
  
La Universitat Politècnica de València sol·licità l'autorització per a la implantació dels ensenyaments universitaris conduents a l'obtenció dels títols oficials de llicenciat en Documentació, llicenciat en Ciències Ambientals, llicenciat en Administració i Direcció d'Empreses i diplomat en Turisme, per a la qual cosa s'adjunta la memòria justificativa, així com l'acord del Consell Social de la Universitat que proposa la implantació dels ensenyaments que fa referència el present decret.
  
El Consell Interuniversitari de la Comunitat Valenciana conegué la sol·licitud de la Universitat Politècnica de València, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana.
  
El Consell d'Universitats emeté l'informe corresponent amb relació a la proposta formulada per la Universitat Politècnica de València.
  
Per tot això, tot i que s'han complit els requisits exigits per l'article 9 de la Llei Orgànica 11/1983, de 25 d'agost, de Reforma Universitària; en el Reial Decret 557/1991, de 12 d'abril, sobre creació i reconeixement d'universitats i centres universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 4 de juny de 1998,
  
DECRETE
  
Article únic
  
Autoritzar a la Universitat Politècnica de València la implantació i posada en funcionament dels ensenyaments conduents a l'obtenció dels títols oficials de llicenciat en Documentació, que organitzarà la Facultat de Informàtica; llicenciat en Ciències Ambientals, que organitzarà l'Escola Tècnica Superior d'Enginyers de Camins, Canals i Ports de València; llicenciat en Administració i Direcció d'Empreses, que organitzarà l'Escola Politècnica Superior d'Alcoi, i diplomat en Turisme, que organitzarà l'Escola Universitària de Gandia.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i l'execució del que disposa aquest decret.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 4 de juny de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ


Còpia Permalink ELI